Ego Hugo dux Burgundie notum volo fieri presentibus et futuris quod Petrus de Goe calumpniabatur erga fratres Quinciacenses terram Feschelem que est in finagio Sancti Medardi et in finagio Semontis et in finagio Maisnui Lamberti et in finagio de Vullanis quam Rocelinus de Duismo et Girardus frater eius laudantibus uxoribus et filiis et filiabus suis donaverant Deo et ecclesie Quinciacensium. Laudantibus etiam Guillermo de Duismo de cuius casamento terra illa erat et uxore et filiabus eius pro qua terra fratres Quinciacen[ses co]llocaverant filiam prefati Rocelini in monasterio sancti monialium apud Autisiodorum [ubi sanctimoniales in] suo consortio retinuerant. Propter hanc calumpniam predictus Petrus [et dicti fratres in …] convenerunt et recognovit idem Petrus de hac calumpnia se fra[tres Quinciacenses in]iuste vexasse et predictam terram laudante Aaliz uxore sua et Guil[le]rmo filio suo eisdem fratribus quietam clamavit. In capitulo etiam Quinciacensi de illata iniuria [die …] fratribus satisfecit. Huius rei testes sunt : Milo presbiter Maisnili Lamberti, Oldeerus presbiter Sancti Medardi, Gillebertus presbiter de Bremur, Hugo de Neellis, Aymo de Bremur, Aymo de Ayseio, Milo prepositus de Aisnay, Robertus Maisnili Lamberti. Hec omnia in presentia mea recitata sunt et recognita et sigilli mei impressione munita. Actum est hoc anno ab Incarnatione Domini millesimo centesimo septuagesimo tertio.